Джучы

Джучы (~1185 — ) —  мангольскі  хан, военачальнік, сын Чынгісхана; падчас паходу апошняга на захад камандаваў самастойным атрадам у нізоўях Сырдар’і.

 Біяграфія 
Старэйшы  сын  Чынгісхана.  У  1207—08 гадах кіраваў  паходам  у  Паўднёвую Сібір,  далучыў  да  Мангольскай  імперыі  Тыву, Хакасію,  Алтай.  Удзельнічаў  у  паходах Чынгісхана  ў  Паўночны  Кітай  (1211—15), Сярэднюю  Азію  (1219—22).  З 1224 года правіцель  Харэзма  і  Дэшт-і-Кіпчака.  

З бацькам не ладзіў. Памёр  раптоўна ў у 1226 (ці 1227) годзе пры  нявысветленых абставінах, не дажыўшы да падзелу заваяваных зямель. Яго шматлікія нашчадкі атрымалі долю ў Харэзме, Дэшт-і-Кіпчак, Каўказе і яшчэ не заваяваныя краіны на поўнач ад Каспійскага і Чорнага мораў. За іх зем­ля­мі замацавалася папулярная ў гістарыяграфіі на­зва­ Улус Джу­чы. Смерць Джучы перашкодзіла заваёве, сыны яго былі яшчэ малалетнія; да таго ж блізкія клопаты адцягвалі ўвагу мангольскіх уладароў. Таму паміж першым нашэсцем манголаў на Русь і другім мінула 13 гадоў.

 Крыніцы 

 Літаратура 


Катэгорыя:Кіраўнікі Залатой Арды
Катэгорыя:Чынгізіды
Катэгорыя:Гісторыя Сярэдняй Азіі